**A Településképi Arculati Kézikönyv tervezetéhez érkezett vélemények ismertetése**

|  |  |
| --- | --- |
| **A Magyar Építész Kamara megbízásából a Pest Megyei Építész Kamara** | **Intézkedés, vagy indoklás az el nem fogadott észrevételekhez** |
|  |  |
| A kiadvány képi megjelenítése szép, egyes fotók többször is felhasználásra kerültek, de idővel lesz alkalom lecserélni. A lapok szerkesztése egységes, a szöveg esetében a „sorkizárt” módszer rendezettebb képet eredményezne. | Átszerkesztettük sorkizárttá. |
| Az Örökségünk fejezetben a szépen elrendezett fotók és az ismertető szöveg mellett hasznos lenne a képeket feliratozni, vagy nyilakkal jelezni, melyik épületről van szó. A 14. oldal alján a képbe szorult a címer árnyképe, érdemes lenne eltávolítani. | A képeket beazonosítottuk.  A 14. oldali képet kicseréltük. |
| Talán a reklámok elhelyezéséről is érdemes lett volna példákat hozni, illetve a sajátos építményfajtákon belül a gépészeti berendezések elhelyezéséről, a megújuló energiát biztosító berendezések építményeiről. Manapság a tanyavilágban házi szélerőművek, napelemek gyakran előfordulnak, ezekre érdemes kitérni. | Az évenként szükséges felülvizsgálatok során megfontoljuk, egyetértve a javaslattal. |
| Megfontolandó a 42. oldalon bemutatott, kissé mediterrán ízű, alacsonyabb tetőhajlásszögű épület propagálása is. | Egyelőre marad jó példa. |

|  |  |
| --- | --- |
| **Nemzeti Média- és Hírközlési Hatóság** | **Intézkedés, vagy indoklás az el nem fogadott észrevételekhez** |
|  |  |
| Nem adott véleményt. |  |

|  |  |
| --- | --- |
| **örökségvédelemért felelős miniszter** | **Intézkedés, vagy indoklás az el nem fogadott észrevételekhez** |
|  |  |
| Nem adott véleményt. |  |

|  |  |
| --- | --- |
| **Duna-Ipoly Nemzeti Park** | **Intézkedés, vagy indoklás az el nem fogadott észrevételekhez** |
|  |  |
| Nem szerencsés „egyéb terület” elnevezésű eltérő karakterű terület meghatározása. Egyrészt valószínűsíthető, hogy ezen településrész is rendelkezik valamilyen jellegzetességgel, amely alapján az elnevezés megválasztható, pl. mezőgazdasági és erdős mozaikos terület. Másrészt félreértésre adhat lehetőséget, ha az eltérő karakterű terület elnevezése ugyanaz, mint a nem helyi védelemmel érintett és nem településképi szempontból meghatározó terület, azaz a településfejlesztési koncepcióról, az integrált településfejlesztési startégiáról és a településrendezési eszközökről, valamint egyes településrendezési sajátos jogintézményekről szóló 314/2012. Korm. rend. 22. § (7) bekezdése szerinti egyéb terület. Így, ha az „egyéb terület” elnevezésű településrész településképi szempontból meghatározó területként kerül is meghatározásra, összekeverhető a 314/2012. Korm. rendelet említett bekezdése szerinti egyéb területtel, ahol igen szűk lehetőség van a településképi követelmények megállapítására. | Az „egyéb terület” kikerült a településképi szempontból meghatározó területeket megjelenítő térkép jelmagyarázatából. Egyelőre nem volt cél a teljeskörű szabályozás, de a felülvizsgálat alkalmával átgondoljuk a Nemzeti Park javaslatát. |

|  |  |
| --- | --- |
| **Lakossági észrevételek** | **Intézkedés, vagy indoklás az el nem fogadott észrevételekhez** |
|  |  |
| Lakossági észrevétel nem érkezett. |  |

**A településképi rendelet tervezetéhez érkezett vélemények ismertetése**

|  |  |
| --- | --- |
| **Állami Főépítész** | **Intézkedés, vagy indoklás az el nem fogadott észrevételekhez** |
|  |  |
| Javasolja a rendelet-tervezet felülvizsgálatát és módosítását a jogalkotásról szóló 2010. évi CXXX. törvényben (Jat.) és a jogszabályszerkesztésről szóló 61/2009. (XII. 14.) IRM rendeletben (Jszr.) foglaltaknak való teljes mértékű megfelelés érdekében. | Általános figyelemfelhívás a jogszabályalkotásra vonatkozó jogszabályok betartására.  A hivatkozott jogszabályokat figyelembe vettük a megszövegezéskor. |
| Felhívja a figyelmet, hogy a Jat. 2. § (1) bekezdés értelmében az önkormányzati rendeletnek a címzettek számára egyértelműen értelmezhető szabályozási tartalommal kell rendelkeznie. A Jszr. 2. §-a szerint a jogszabály tervezetét a magyar nyelv szabályainak megfelelően, világosan, közérthetően és ellentmondásmentesen kell megszövegezni. | Mint előző. |
| Javasolja a rendelettervezet felülvizsgálatát és szükséges esetben módosítását az épített környezet alakításáról és védelméről szóló 1997. évi LXXVIII. törvényben (a továbbiakban Étv.), a településkép védelméről szóló 2016. évi LXXIV. törvényben (a továbbiakban Tktv.), a közigazgatási hatósági eljárás és szolgáltatás általános szabályairól szóló 2004. évi CXL. törvényben az országos településrendezési és építési követelményekről szóló 253/1997. (XII. 20.) Korm. rendeletben (a továbbiakban OTÉK), a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendeletben és az R.-ben foglaltaknak való teljes mértékű megfelelés érdekében. | Mint előző. |
| Az OTÉK 1. számú melléklet 125. pontjában foglaltak értelmében a tetőfelépítmény OTÉK szerinti jelentése eltér a rendelettervezetben használt jelentéstől. | Töröltük a tetőfelépítményekről szóló előírásokat. |
| Az építési telek beépítési módjával, valamint az építési hellyel kapcsolatos szabályozást – elő-, oldalkert mérete, építési vonal alkalmazása, helye, épületek elhelyezhetősége stb. – a helyi építési szabályzatnak kell tartalmaznia. Kizárólag a helyi építési szabályzat szerint egyedi szabályozást igénylő építési telkek esetében lehet meghatározni a beépítési módot a településképi rendeletben az R. 23/E § (3) bekezdés a) pont aa) alpontjában foglaltak alapján területi építészeti követelményeként. | Átfogalmaztuk az előírásokat. |
| Javasolja, hogy az egyértelmű jogalkalmazás érdekében a rendelettervezet értelmező rendelkezéseiben határozzák meg a tervezetben használt, az Étv.-ben és az OTÉK-ban jelenleg nem szereplő alábbi fogalmakat: „*áttört kerítés*”, „*főépüle*t”, „*alárendelt homlokzat*”. | Kiegészítettük a fogalommagyarázatot. |
| Javasolja a rendelettervezet szövegének ellenőrzését és szükséges esetben módosítását, javítását nyelvtani, nyelvhelyességi szempontból. | Ellenőriztük a rendelettervezet szövegét. |
| Felhívja a figyelmet, hogy a helyi építési szabályzat településképi rendelettel kialakítandó összhangjának biztosításához az R. 32. § (6a) bekezdés e) pontja szerint állami főépítészi eljárást követően nyílik lehetőség. Kéri a rendelettervezet 23. alcíme alatt szereplő 49. § törlését. | Amennyiben nem korrekció történik, hanem egyes előírások törlése, az elvégezhető a hatálytalanítással, külön eljárás nélkül a R. 28. § (4) bekezdése alapján. |

|  |  |
| --- | --- |
| **Nemzeti Média- és Hírközlési Hatóság** | **Intézkedés, vagy indoklás az el nem fogadott észrevételekhez** |
|  |  |
| Nem adott véleményt. |  |

|  |  |
| --- | --- |
| **örökségvédelemért felelős miniszter** | **Intézkedés, vagy indoklás az el nem fogadott észrevételekhez** |
|  |  |
| Nem adott véleményt. |  |

|  |  |
| --- | --- |
| **Duna-Ipoly Nemzeti Park** | **Intézkedés, vagy indoklás az el nem fogadott észrevételekhez** |
|  |  |
| Előremutatónak tartja, hogy a településképi rendelet tervezet 18. §-a és 3. melléklete szerint a település teljes közigazgatási területe településképi szempontból meghatározó területként került lehatárolásra. | Az „egyéb terület” kikerült a településképi szempontból meghatározó területeket megjelenítő térkép jelmagyarázatából. Egyelőre nem volt cél a teljeskörű szabályozás, de a felülvizsgálat alkalmával átgondoljuk a Nemzeti Park javaslatát. |
| A rendelet-tervezet az „egyéb terület” karakterű településrészre az épületek anyaghasználatára vonatkozó előíráson kívül más településképi követelményt nem határoz meg. Az épületek, építmények nyomvonalas létesítmények és berendezések táj jellegéhez történő igazítása a település teljes területén fontos, ezért javasolja az „egyéb tanyás terület” elnevezésű településrészre vonatkozó előírások érvényesítését ezen településrészen is. |

|  |  |
| --- | --- |
| **Lakossági észrevételek** | **Intézkedés, vagy indoklás az el nem fogadott észrevételekhez** |
|  |  |
| Lakossági észrevétel nem érkezett. |  |